KOMISIJOS SPRENDIMAS
2009 m. spalio 15 d.
iš dalies keičiantis Sprendimo 2009/821/EB nuostatas dėl pasienio kontrolės postų sąrašo
(pranešta dokumentu Nr. C(2009) 7789)
(Tekstas svarbus EEE)
(2009/822/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 6 straipsnio 4 dalies antros pastraipos paskutinį sakinį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 6 straipsnio 2 dalies a punktą,
kadangi:
(1)
2009 m. rugsėjo 28 d. Komisijos sprendime 2009/821/EB sudaryti patvirtintų pasienio kontrolės postų sąrašą, nustatyti tam tikras patikrinimų, kuriuos atlieka Komisijos veterinarijos ekspertai, taisykles ir patvirtinti TRACES veterinarijos padalinius (3) nustatytas pagal direktyvas 91/496/EEB ir 97/78/EB patvirtintų pasienio kontrolės postų sąrašas. Šis sąrašas pateikiamas to sprendimo I priede.
(2)
Be to, Sprendimas 2009/821/EB panaikina ir pakeičia 2001 m. gruodžio 7 d. Komisijos sprendimą 2001/881/EB, nustatantį kontrolės postų, patvirtintų atlikti gyvūnų ir gyvūninės kilmės produktų iš trečiųjų šalių veterinarinius patikrinimus, sąrašą ir atnaujinantį išsamias patikrinimų, kuriuos atliks Komisijos ekspertai, taisykles (4).
(3)
Vadovaudamasi Sprendimu 2001/881/EB, Komisijos inspekcijos tarnyba (Maisto ir veterinarijos tarnyba) 2008 m. lapkričio mėn. Graikijos Astakos uosto pasienio kontrolės poste atliko patikrinimą.
(4)
Atlikus patikrinimą nustatyti tam tikri struktūriniai trūkumai. Todėl kompetentinga Graikijos institucija pateikė veiksmų planą šiems trūkumams šalinti. Šis veiksmų planas pripažintas tinkamu. Todėl Astakos uosto pasienio kontrolės postas turėtų būti įtrauktas į patvirtintų pasienio kontrolės postų sąrašą, pateiktą Sprendimo 2009/821/EB I priede.
(5)
Todėl Sprendimą 2009/821/EB reikėtų atitinkamai iš dalies pakeisti.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2009/821/EB I priedo Graikijos dalyje prieš Atėnų tarptautinio oro uosto įrašą įterpiamas toks įrašas:
1
2
3
4
5
6
„Astakos
GR AST 1
P
HC-T(FR)(2), HC-NT(2), NHC-NT“
2 straipsnis
Šis sprendimas skirtas valstybėms narėms.
Priimta Briuselyje 2009 m. spalio 15 d.